2013.gada 30.jūlijā Noteikumi Nr. 446

Rīgā (prot. Nr. 41 52.§)

**Grozījumi Ministru kabineta 2000.gada 26.septembra noteikumos Nr.330 "Vakcinācijas noteikumi"**

Izdoti saskaņā ar

Epidemioloģiskās drošības likuma

30.panta pirmo, otro un trešo daļu un

31.panta piekto daļu

1. Izdarīt Ministru kabineta 2000.gada 26.septembra noteikumos Nr.330 "Vakcinācijas noteikumi" (Latvijas Vēstnesis, 2000, 341./343.nr.; 2001, 154.nr.; 2002, 3., 177.nr.; 2003, 167., 183.nr.; 2006, 87., 193.nr.; 2007, 93.nr.; 2008, 18., 92.nr.; 2009, 130., 145.nr.; 2010, 196.nr.; 2012, 32., 62.nr.) šādus grozījumus:

1.1. papildināt 3.1.apakšpunktu aiz vārdiem "pneimokoku infekciju" ar vārdiem "rotavīrusu infekciju";

1.2. papildināt noteikumus ar 3.1punktu šādā redakcijā:

"3.1 Ja bērns nav saņēmis šo noteikumu 3.1. un 3.4.apakšpunktā norādīto vakcīnu, viņam ir tiesības to saņemt līdz 18 gadu vecuma sasniegšanai, ja to pieļauj vakcīnas lietošanas instrukcija un ja konkrētā vakcīna bija iekļauta vakcinācijas kalendārā, kad bērnam bija šo noteikumu 1.pielikumā norādītais vakcinācijai atbilstošais vecums.";

1.3. aizstāt 18.1punkta otrajā teikumā vārdus "un aktualizāciju" ar vārdiem "aktualizāciju un piemērošanu";

1.4. papildināt noteikumus ar 18.2un 18.3punktu šādā redakcijā:

"18.2 Vakcinācijas iestādes vadītājs vai viņa pilnvarota persona vakcīnas saņemšanas laikā pārliecinās par vakcīnas transportēšanu atbilstoši normatīvajiem aktiem par zāļu izplatīšanas un kvalitātes kontroles kārtību. Vakcinācijas iestāde nepieņem vakcīnu, ja iestādes vadītājam vai viņa pilnvarotai personai ir objektīvi pamatotas aizdomas par vakcīnas transportēšanas prasību neievērošanu.

18.3 Vakcinācijas iestādē atļauts lietot tikai tās vakcīnas, kuras vakcinācijas iestādei piegādājusi aptieka saskaņā ar normatīvajiem aktiem par ambulatorajai ārstēšanai paredzēto zāļu un medicīnisko ierīču iegādes izdevumu kompensāciju vai zāļu lieltirgotava – saskaņā ar normatīvajiem aktiem par zāļu izplatīšanas un kvalitātes kontroles kārtību.";

1.5. izteikt 26.1punktu šādā redakcijā:

"26.1 Primārās aprūpes ārsta pienākums ir apzināt vakcinācijas statusu tā aprūpē reģistrētajiem pacientiem un nodrošināt vakcinācijas pēctecības uzraudzību.";

1.6. izteikt 1.pielikuma 3., 4. un 5.punktu šādā redakcijā:

|  |  |  |  |  |
| --- | --- | --- | --- | --- |
| "3. |  2 mēneši | Difterija, stinguma krampji, garais klepus, poliomielīts, b tipa *Haemophilus influenzae* infekcija un B hepatīts | DTaP – IPV-Hib-HB1  | Lieto kombinēto vakcīnu pret difteriju, stinguma krampjiem, garo klepu (ar garā klepus bezšūnu komponentu), poliomielītu, b tipa *Haemophilus influenzae* infekciju un B hepatītu. Bērnus, kuriem kontrindicēta vakcīna pret garo klepu, vakcinē ar vakcīnu pret difteriju un stinguma krampjiem (DT) un vakcīnu pret poliomielītu (IPV) |
| Pneimokoku infekcija | PCV1  |    |
| Rotavīrusu infekcija | RV1 |  |
|  4. |  4 mēneši | Difterija, stinguma krampji, garais klepus, poliomielīts, b tipa *Haemophilus influenzae* infekcija un B hepatīts | DTaP – IPV-Hib-HB2 | Lieto kombinēto vakcīnu pret difteriju, stinguma krampjiem, garo klepu (ar garā klepus bezšūnu komponentu), poliomielītu, b tipa *Haemophilus influenzae* infekciju un B hepatītu. Bērnus, kuriem kontrindicēta vakcīna pret garo klepu, vakcinē ar vakcīnu pret difteriju un stinguma krampjiem (DT) un vakcīnu pret poliomielītu (IPV) |
| Pneimokoku infekcija |  PCV2   |    |
| Rotavīrusu infekcija | RV2 |  |
|  5. |  6 mēneši | Difterija, stinguma krampji, garais klepus, poliomielīts, b tipa *Haemophilus influenzae* infekcija un B hepatīts  | DTaP – IPV-Hib-HB3 | Lieto kombinēto vakcīnu pret difteriju, stinguma krampjiem, garo klepu (ar garā klepus bezšūnu komponentu), poliomielītu, b tipa *Haemophilus influenzae* infekciju un B hepatītu. Bērnus, kuriem kontrindicēta vakcīna pret garo klepu, vakcinē ar vakcīnu pret difteriju un stinguma krampjiem (DT) un vakcīnu pret poliomielītu (IPV) |
| Rotavīrusu infekcija | RV3 | Ja zāļu lietošanas instrukcija paredz vakcīnas pret rotavīrusu infekciju trešo devu" |

1.7. izteikt 1.pielikuma 7.punktu šādā redakcijā:

|  |  |  |  |  |
| --- | --- | --- | --- | --- |
| "7. |  7 gadi | Difterija, stinguma krampji, garais klepus, poliomielīts | DTaP-IPV5 | Lieto kombinēto vakcīnu ar garā klepus bezšūnu komponentu. Bērnus, kuriem kontrindicēta vakcīna pret garo klepu, vakcinē ar vakcīnu pret difteriju un stinguma krampjiem (DT) un vakcīnu pret poliomielītu (IPV).Vakcinēt pret difteriju, stinguma krampjiem, garo klepu un poliomielītu drīkst sešus gadus vecus bērnus, ja bērns uzsāk mācības izglītības iestādē |
| Masalas, epidēmiskais parotīts, masaliņas  | MPR2 | Pret masalām, epidēmisko parotītu un masaliņām vakcinē tikai bērnus, kuri saņēmuši tikai vienu MPR vakcīnas devu. Vakcinēt pret masalām, epidēmisko parotītu un masaliņām drīkst sešus gadus vecus bērnus, ja bērns uzsāk mācības izglītības iestādē |
| Vējbakas | Varicella2 | Pret vējbakām vakcinē bērnus, kuri saņēmuši vakcīnas pret vējbakām pirmo devu un kuri nav pārslimojuši vējbakas.Vakcinēt pret vējbakām drīkst sešus gadus vecus bērnus, ja bērns uzsāk mācības izglītības iestādē" |

1.8. izteikt 3.pielikuma 3.Atabulu šādā redakcijā:

|  |
| --- |
| "**3.A. Bērnu vakcinācija pret difteriju, stinguma krampjiem\*, garo klepu, b tipa *Haemophilus influenzae* infekciju, poliomielītu un pneimokoku infekciju** |
| Potes | Vakcinējamo bērnu vecums | Rindas numurs | Vakcinēto bērnu skaits pret |
| difteriju un stinguma krampjiem | garo klepu | poliomielītu | b tipa *Haemophilus influenzae* infekciju | pneimokoku infekciju |
| A | B | C | 01 | 02 | 03 | 04 | 05 |
| 1.pote | Kopā | 1 |  |  |  |  |  |
| tai skaitā 2 mēneši | 2 |  |  |  |  |  |
| 2.pote | Kopā | 3 |  |  |  |  |  |
| 3.pote | Kopā | 4 |  |  |  |  | X |
| tai skaitā 6–11 mēneši | 5 |  |  |  |  | X |
| 4.pote\*\* | Kopā | 6 |  |  |  |  |  |
| tai skaitā 12–15 mēneši | 7 |  |  |  |  |  |
| 5.pote | Kopā | 8 |  |  |  | X | X |
| tai skaitā 7 gadi | 9 |  |  |  | X | X |
| 6.pote | Kopā | 10 |  | X |  | X | X |
| tai skaitā 14 gadu | 11 |  | X |  | X | X |
| Kopā | 12 |  |  |  |  |  |
| Piezīmes. 1. \* Tai skaitā arī stinguma krampju neatliekamā imūnprofilakse2. \*\* Norāda balstvakcināciju (trešo poti) pret pneimokoku infekciju" |

1.9. izteikt 3.pielikuma 4.Atabulu šādā redakcijā:

|  |
| --- |
| "**4.A. Bērnu vakcinācija pret masalām, epidēmisko parotītu, masaliņām un vējbakām** |
| Potes | Rindas numurs | Vakcinēto bērnu skaits pret |
| masalām, epidēmisko parotītu, masaliņām | vējbakām |
| kopā | tai skaitā | kopā | tai skaitā |
| 12–15 mēnešu vecumā | 7 gadu vecumā | 12–15 mēnešu vecumā | 7 gadu vecumā |
| A | B | 01 | 02 | 03 | 04 | 05 | 06 |
| 1.pote | 1 |  |  |  |  |  |  |
| 2.pote | 2 |  | X |  |  | X |  |
| Kopā | 3 |  | X |  |  | X | " |

1.10. papildināt 3.pielikumu ar 11.A un 11.B tabulu šādā redakcijā:

"**11.A. Bērnu vakcinācija pret rotavīrusu infekciju**

|  |  |  |  |
| --- | --- | --- | --- |
| Vakcinācija | Rindas numurs | Kopā | tai skaitā vecumā |
| 2 mēneši | 4 mēneši | 6 mēneši |
| A | B | 01 | 02 | 03 | 04 |
| 1.deva | 1 |  |  | X | X |
| 2.deva\* | 2 |  | X |  | X |
| 3.deva\* | 3 |  | X | X |  |
| Kopā | 4 |  | X | X | X |

\* Pilns vakcinācijas kurss – 2 vai 3 vakcīnas devas (atbilstoši vakcīnas lietošanas instrukcijai).

**11.B. Vakcīnu atlikums un pasūtījums**

|  |  |  |  |
| --- | --- | --- | --- |
| Vakcīnas nosaukums | Rindas numurs | Atlikums (devas) | Pasūtījums (devas) |
| A | B | 01 | 02 |
| Vakcīna pret rotavīrusu infekciju | 1 |  | " |

1.11. papildināt 5.pielikuma vecuma grupu "1 gads" ar septīto rindu šādā redakcijā:

"Rotavīrusu infekcija (pabeigts vakcinācijas kurss)";

1.12. svītrot 6.pielikuma 6.punktu;

1.13. papildināt 6.pielikumu ar 12.punktu šādā redakcijā:

"12. Sabiedrība ar ierobežotu atbildību "Daugavpils reģionālā slimnīca"."

2. Šo noteikumu 1.1., 1.6., 1.7. un 1.9.apakšpunkts stājas spēkā 2014.gada 1.janvārī.

3. Šo noteikumu 1.10.apakšpunkts stājas spēkā 2013.gada 1.decembrī.

Ministru prezidents Valdis Dombrovskis

Veselības ministre Ingrīda Circene